C. S. LEWIS
A CSENDES BOLYGÓ

Egy viharos nyári estén Ransom, a magányos turista félreeső erdei házban keres éjszakai szállást. Balszerencséjére két különös tudóshoz téved be, akik egy távoli, lakott bolygóra készülnek. Űrhajójukon - az ottani kincsekért cserébe - egy emberpéldányt kell magukkal hurcolniuk. Ransom, a kiszemelt áldozat, számos megpróbáltatáson megy keresztül, hazatérve azonban vágyódás keríti hatalmába kalandjainak színtere után. Ő is "csendes bolygónak" látja immár Thulcandrát - a Földet -, hasonlóan Malacandra dolgos, egyenjogú lényekből álló népéhez. C. S. Lewis klasszikusnak számító könyve az 1938. évi első kiadás óta számos országban tucatnyi kiadást ért meg. A Swift- és H. G. Wells-féle hagyományokat továbbfejlesztő Lewis csillagászati ismeretei fölött persze eljárt az idő. Mégsem mosolygunk helyenként talán naivnak ható elgondolásain. Az az egyetemes társadalmi kérdéskör ugyanis, amelyről könyve szól, ha lehet, még időszerűbb, mint a kötet megjelenésének esztendejében.

KOZMOSZ FANTASZTIKUS KÖNYVEK